stanford-oval/wikipedia huggingface dataset:
Aromaattisten L-aminohappojen dekarboksylaasi

Nauhakaavio sian aromaattisesta L-aminohappodekarboksylaasidimeeristä (DOPA-dekarboksylaasi) kompleksina pyridoksaali-5'-fosfaatin kanssa.
Aromaattisten L-aminohappojen dekarboksylaasi (EC 4.1.1.28, synonyymit: dopadekarboksilaasi, tryptofaanidekarboksylaasi, 5-hydroksitryptofaanidekarboksylaasi, AAAD) on lyaaseihin kuuluva entsyymi.
AAAD katalysoi useita dekarboksylaatioreaktioita: levodopasta dopamiiniksi, 5-hydroksitryptamiinista serotoniiniksi ja tryptofaanista tryptamiiniksi. Entsyymin tarvitsema kofaktori on pyridoksaalifosfaatti. Tavallisesti AAAD ei ole tahtia rajoittava vaihe dopamiinin ja serotoniinin synteesissä, siitä kuitenkin tulee tahtia rajoittava entsyymi levodopaa tai 5-hydroksitryptamiinia ottavilla. AAAD on reaktionopeutta rajoittava entsyymi hivenamiinien synteesissä. Parkinsonin taudin hoidossa käytetty karbidopa on periferaalisesti vaikuttava AAAD-estäjä, joka estää dopamiinin synteesin ennenaikaisesti. Soijasta löytyvä isoflavonoidi genisteiini on luontainen AAAD-estäjä.
Käännös suomeksi
Dzongkhan kieli

| Dzongkha |
| --- | --- |
 Alueet, joilla dzongkhan äidinkieliset puhujat asuvat
Oma nimi:  རྫོང་ཁ་
Tiedot
Alue:   Bhutan  Intia (paikoin)
Virallinen kieli:   Bhutan
Puhujia:  äidinkielenä 130 000,  toisena kielenä 470 000
Sija:  ei 100 suurimman joukossa
Kirjaimisto:  tiibetiläinen kirjaimisto
Kielenhuolto:  Dzongkhan kehittämiskomissio
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet bodilaiset kielet
Kielikoodit
ISO 639-1:  dz
ISO 639-2:  dzo
ISO 639-3:  dzo
 Ohje 
Dzongkhankielinen kyltti Chorten Korassa
Dzongkhan kieli (རྫོང་ཁ་, [dzòŋkʰɑ́]) on sinotiibetiläiseen kielikuntaan kuuluva kieli ja Bhutanin virallinen kieli. Se lukeutuu bodilaisten kieliryhmän eteläiseen haaraan. Kielen nimi tarkoittaa bhutanilaisessa luostarilinnoituksessa, dzongissa, puhuttavaa kieltä. Sillä on useita murteita.
Dzongkhan lähimpiin sukulaiskieliin lukeutuu Intian Sikkimissä puhuttu drenjoke ja kielet ovat osittain keskenään ymmärrettäviä. Dzongkhan katsotaan olevan uhanlainen.
Puhujamäärät ja status

Vaikka dzongkhaa puhuu äidinkielenään vähemmistö bhutanilaisista (28 %), se on pakollinen oppiaine maan kouluissa ja toimii etnisten ryhmien välisenä lingua francana kautta maan. Vuonna 2013 äidinkielisten dzongkhan puhujien määräksi arvioitiin 171 080.
Dzongkha alkoi kehittyä Bhutanin kansalliskieleksi 1960-luvulla. Maan perustuslain mukaan dzongkha on Bhutanin ainoa kansalliskieli.
Bhutanilaiset elokuvat Kulkureita ja taikureita ja Koulu maailman laidalla ovat dzongkhankielisiä.
Fonologia > Konsonantit

|  |  | Bilabiaali | Alveodentaali | Palataali | Velaari | Glottaali |
| --- | --- | --- | --- | --- | --- | --- |
| Nasaali | Nasaali | m | n | ɲ | ŋ |  |
| Klusiili | norm. | p | b | t | d |  | k | g | ʔ |
| Klusiili | asp. | pʰ | bʱ | tʰ | dʱ |  | kʰ | ɡʱ |  |
| Affrikaatta | norm. |  | ts | dz | tɕ | dʑ |  |  |
| Affrikaatta | asp. |  | tsʰ | dzʱ | tɕʰ | dʑʱ |  |  |
| Frikatiivi | Frikatiivi |  | s | z | ɕ | ʑ |  | h | ɦ |
| Puolivokaali | Puolivokaali |  | ɬ ~ l | j | w |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Kirjakieli

Dzonkhan kirjoittamiseen käytetään tiibetiläisen kirjaimiston versiota, josta käytetään nimityksiä joyi (mgyogs yig) ja joshum (mgyogs tshugs ma). Kieltä äidinkielenään puhuvista lukutaitoisia on noin puolet.
Johtuen tiibetiläisen kirjaimiston konservatiivisuudesta, mikä puolestaan johtuu siitä, että kirjaimistoa pidetään pyhänä, dzongkhan kirjoittaminen ja lukeminen on huomattavasti vaikeampaa kuin puhuminen. Tiibetiläistä kirjaimistoa ei ole juurikaan uudistettu, vaikka kieli on kehittynyt aikojen saatossa.
Raamattu on käännetty kokonaisuudessaan dzongkhaksi vuonna 2010.
Sanasto ja kielioppi

Lukusanat 1–10 dzongkhaksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| ༡ | ༢ | ༣ | ༤ | ༥ | ༦ | ༧ | ༨ | ༩ | ༡༠ |
| chi | nyi | sum | zhi | nga | dru | duen | ghay | gu | chu tam |
Aiheesta muualla

Wikimedia Commonsissa on kuvia tai muita tiedostoja aiheesta .
The Dzongkha Development Authority (Arkistoitu – Internet Archive) (englanniksi)
Learn Dzongkha (Arkistoitu – Internet Archive) (englanniksi)
Wikipedia, vapaa tietosanakirja
Dzongkha tietokoneella

Jomolhari-fontti dzongkhankielisten tekstien näyttämiseen (englanniksi)
näppäimistöasettelu (Arkistoitu – Internet Archive) (englanniksi)
OpenOffice.orgin virittäminen (Arkistoitu – Internet Archive) (englanniksi)
Apollot

| Apollot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Yläheimo::  Päiväperhoset Papilionoidea
Heimo::  Ritariperhoset Papilionidae
Alaheimo::  Apolloperhoset Parnassiinae
Tribus::  Parnassiini
Suku::  Apollot Parnassius  Latreille, 1804
Katso myös
   Apollot Wikispeciesissä   Apollot Commonsissa 
Infobox OKNimi-testi OK: 
Apollot eli apolloperhoset (Parnassius) on apolloperhosten alaheimoon kuuluva suku. Siihen kuuluu ainakin useita kymmeniä lajeja ja uusia lajeja on löytynyt 2000-luvulla paljolti Keski-Aasiasta. Pohjoismaissa ja Baltiassa tavattavia suvun lajeja ovat isoapollo (Parnassius apollo) ja pikkuapollo (Parnassius mnemosyne), jotka muistuttavat pihlajaperhosta.
Aiheesta muualla

Laji.fi: Apolloperhoset (Parnassius)
University of Michigan, Animal Diversity Web (ADW): Parnassius (englanniksi)
Iowa State University, Bug Guide: Genus Parnassius (englanniksi)
Pherobase: Semiochemicals of Genus Parnassius (englanniksi)
Aphis (suku)

| Aphis |
| --- | --- |
 Pikkuvattukirvoja (Aphis ideaei) ja niitä hoitavia muurahaisia
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae
Alaheimo::  Putkikirvat Aphidinae
Tribus::  Aphidini
Suku::  Aphis  Linnaeus, 1758
Alasuvut
 Aphis  Bursaphis  Iowana  Maculaphis  Pseudoprotaphis  Toxoptera  Zyxaphis 
Katso myös
   Aphis (suku) Wikispeciesissä   Aphis (suku) Commonsissa 
Infobox OKNimi-testi OK: 
Aphis on kirvojen heimoon (Aphididae) ja putkikirvojen alaheimoon (Aphidinae) kuuluva suku. Siihen kuuluu maailmanlaajuisesti yli 500 kirvalajia ja Suomessakin lajimäärä on yli 70. Monet lajit ovat merkittäviä viljelykasvien tuholaisia.
Piirteitä

Aphis-suvun kirvat vaihtelevat kooltaan hyvin pienistä melko kookkaisiin ja ruumiin muoto on poikkeuksetta leveä, ei koskaan pitkänomainen. Vaharauhasputket ovat tasaisen sylinterimäiset tai kärkeä kohti kapenevat, eivät koskaan keskiosastaan pullistuneet. Takaruumiin kärjessä oleva uloke, cauda, on vaihtelevissa määrin pitkänomainen. Raajojen väri vaihtelee, mutta ne ovat hyvin harvoin kokonaan tummat. Täysikasvuiset kirvat voivat olla siivekkäitä tai siivettömiä.
Monet lajit elävät suurissa kirvakolonioissa, joita puolustavat ja hoivaavat kirvojen tuottamasta mesikasteesta kiinnostuneet muurahaiset. Lisääntyminen tapahtuu joillakin lajeilla täysin neitseellisesti, mutta pääsääntöisesti Aphis-lajit ovat holosyklisiä eli kesän aikana neitseellisesti lisääntyvien sukupolvien jälkeen syntyy myös suvullisesti lisääntyvä sukupolvi. Holosykliset lajit talvehtivat munina, kokonaan neitseellisesti lisääntyvät aikuisina tai nymfeinä.
Usein suvun lajit ovat monofageja eli erikoistuneet yksittäiseen ravintokasvilajiin tai siihen ja sen lähisukulaisiin, mutta ravintokasveja on monessa kasviheimossa. Ravintokasvi on tyypillisesti ruohovartinen tai pensas ja vain melko harva laji elää puissa. Niin kutsuttu isännänvaihto eli systemaattinen siirtyminen alkuperäiseltä ravintokasvilta (primääri-isäntä) jollekin toiselle (sekundääri-isäntä) on suvussa harvinaista. Joukossa on myös sekundääri-isännän suhteen erittäin polyfageja lajeja, kuten viljelykasvien tuholaisina merkittävät kurkku- (Aphis gossypii) ja juurikaskirva (Aphis fabae), joiden ravintokasvivalikoima on varsin laaja. Aphis-suvun kirvoja ei esiinny koskaan saroilla ja hyvin harva laji kelpuuttaa ravinnokseen mitään heinäkasveja.
Aphis-lajeja tavataan lähinnä pohjoisella pallonpuoliskolla, mutta muutama laji esiintyy Australiassa, Uudessa-Seelannissa sekä Etelä-Amerikassa.
Ex on the Beach Suomi

| Ex on the Beach Suomi> Ex on the Beach |
| --- | --- |
Kestoaika:  noin 45 minuuttia
Verkko:  Discovery+
Tuotantokausia:  5
Jaksoja:  12 (kausi 1-2) 18 (kausi 3-5)
Ikäraja:  S/12
Aiheesta muualla
Virallinen sivusto
IMDb
Ex on the Beach Suomi on suomalainen televisiosarja. Sen ensimmäinen tuotantokausi alkoi 3. maaliskuuta 2020 Dplay-palvelussa ja TV5-kanavalla. Sarja on katsottavissa HBO Max palvelussa.
Osallistujat > Ensimmäinen tuotantokausi

| Nimi | Muuta |
| --- | --- |
Jasmin Mathlouthi (25), Vantaa: 2. kotiin lähetetty, lähti jaksossa 6. Palasi villalle jaksossa 11.
Tilda Rinne (21), Helsinki: 1. kotiin lähetetty, lähti jaksossa 5.
Iita Anttonen (20), Espoo: 
Julia Aaltonen (18), Akaa: 
Kasper Konttila (22), Helsinki: 
Henrik Mykrä (30), Pori: 
Nori Latifi (23), Helsinki: Lähti kotiin jaksossa 10.
Niko Koskinen (22), Vantaa: Lähetettiin kotiin jaksossa 7. Palasi villalle jaksossa 9.
Niki Torres (23), Helsinki: Iitan ex, saapui jaksossa 2. Lähti kotiin jaksossa 7.
Jessica Lindfors (20), Helsinki: Henrikin ex, saapui jaksossa 3. Lähti kotiin jaksossa 10.
Johanna Tiri (26), Helsinki: Kasperin ex, saapui jaksossa 4. Lähetettiin kotiin jaksossa 11.
Jessika (21), Espanja: Saapui villinä korttina jaksossa 5. Lähetettiin kotiin jaksossa 9.
Mathilda (18), Helsinki: Nikon ex, saapui jaksossa 6. Lähetettiin kotiin jaksossa 7. Palasi villalle jaksossa 9.
Markus Manninen: Jessikan ex, saapui jaksossa 7. Lähetettiin kotiin jaksossa
Oona Leivo (20), Turku: Saapui villinä korttina jaksossa 8.
Jaakko (29), Helsinki: Saapui villinä korttina jaksossa 8.
Annika Karjalainen (29), Helsinki: Kasperin ex, saapui jaksossa 9.
Jukka Laine (25), Lappajärvi: Saapui villinä korttina jaksossa 10.
Anna Lehtovirta (24), Turku: Saapui villinä korttina jaksossa 11.
Osallistujat > Toinen tuotantokausi

| Nimi | Muuta |
| --- | --- |
Amanda Hirvonen (20), Kouvola: 
Aada Elfvengrén (20), Helsinki: 
Jenni Isokoski (20), Vantaa: 
Jenna Mäkikyrö (25), Helsinki: 
Roope Kuusisto (25), Tampere: 
Toni Pellinen (26), Lohja: 
Rasmus Ylander (21), Helsinki: 
Sander Penk (19), Vantaa: 
Tino Rantanen (23), Lahti: Jennan ex, saapui jaksossa 2.
Erika Lehdikko (29), Vantaa: Tinon ja Tonin ex, saapui jaksossa 3.
Henrik Mykrä (31), Pori: Amandan ex, saapui jaksossa 4. Oli myös ensimmäisellä kaudella mukana.
Nico Luode (21), Vantaa: Jennin ex, saapui jaksossa 5.
Caroliina Sinkkonen: Rasmuksen ex, saapui jaksossa 6.
Stella-Maria Oja: Saapui villinä korttina jaksossa 7.
Ehsan: Saapui villinä korttina jaksossa 7.
Anniina Tanninen: Saapui villinä korttina jaksossa 8.
Petra Vesala: Henrikin ex, saapui jaksossa 9.
Jaakko (29), Helsinki: Saapui villinä korttina jaksossa 10. Oli myös ensimmäisellä kaudella mukana.
Osallistujat > Kolmas tuotantokausi

| Nimi | Muuta |
| --- | --- |
Aliisa Salonen (20), Vantaa: 
Janni Murto (19), Kaarina: 
Julia Manninen (23), Vantaa: 
Roosa Kolari (19), Jyväskylä: 
Jerry Vainio (23), Helsinki: 
Joonatan Suvinen (29), Helsinki: 
Niki Rantanen (24), Lahti: 
Thor Lundström (23), Tampere: 
Arttu Nikunlassi (26), Turku: Roosan ex, saapui jaksossa 2.
Elina, Tampere: Thorin ex, saapui jaksossa 3.
Haylelul Araya, Turku: Jannin ex, saapui jaksossa 4.
Sanni Nurminen, Ylöjärvi: Joonatanin ex, saapui jaksossa 5.
Laura Ruokamo: Saapui villinä korttina jaksossa 6.
Tuuli Lehtonen: Nikin ex, saapui jaksossa 7.
Jarkko ”Jape” Virtanen: Saapui villinä korttina jaksossa 8.
Amanda Hirvonen (24), Helsinki: Japen ex, saapui jaksossa 9. Oli myös toisella kaudella mukana.
Roope Kuusisto (26), Tampere: Saapui villinä korttina jaksossa 10. Oli myös toisella kaudella mukana.
Tino Rantanen (23), Lahti: Saapui villinä korttina jaksossa 10. Oli myös toisella kaudella mukana.
Mimmi Laaksonen: Roopen ex, saapui jaksossa 11.
Sanni Rytkönen (21), Helsinki: Artun ex, saapui jaksossa 13.
Ida (24): Tinon ex, saapui jaksossa 14.
Osallistujat > Neljäs tuotantokausi

| Nimi | Muuta |
| --- | --- |
Cia Kärnä (22), Salo: 
Veera Järviö (24), Seinäjoki: 
Sanni Rytkönen (22), Helsinki: Oli myös kolmannella kaudella mukana.
Kiia Peltokangas (20), Pori: 
Joonas Puisto (23), Turku: 
Lito Gilberto (25), Helsinki: 
Topi Mäki (20), Kokkola: 
Daniel Fridefors (26), Porvoo: 
Ella Lustberg: Danielin ex, saapui jaksossa 2.
Aino Sorvari: Joonaksen ex, saapui jaksossa 3.
Miko Palosaari, Kokkola: Saapui villinä korttina jaksossa 4.
Arttu Aaltonen, Turku: Ainon ex, saapui jaksossa 5.
Arttu Nikunlassi (26), Turku: Sannin ex, saapui jaksossa 6. Oli myös kolmannella kaudella mukana.
Sofia Levomäki (23), Turku: Saapui villinä korttina jaksossa 7.
Tara Pulkkinen (22), Tampere: Joonaksen ja Artun ex, saapui jaksossa 8.
Toni Lehtonen: Sannin ex, saapui jaksossa 9.
Markus Kujala: Veeran ex, saapui jaksossa 11.
Mimi Suosalo, Helsinki: Saapui villinä korttina jaksossa 12.
Annika Karjalainen, Helsinki: Artun ex, saapui jaksossa 13. Oli myös ensimmäisellä kaudella mukana.
Ronja Karjalainen: Joonaksen ex, saapui jaksossa 15.
Osallistujat > Viides tuotantokausi

Viides tuotantokausi toimi all stars -versiona eli osallistujat ovat edellisiltä kausilta tuttuja.
| Nimi | Muuta |
| --- | --- |
Roosa Kolari (20), Jyväskylä: Tuttu kolmannelta kaudelta.
Ella Lustberg (20), Helsinki: Tuttu neljänneltä kaudelta.
Jenni Isokoski (23), Vantaa: Tuttu toiselta kaudelta.
Laura Ruokamo (22), Helsinki: Tuttu kolmannelta kaudelta.
Joonas Puisto (24), Rusko: Tuttu neljänneltä kaudelta.
Nori Latifi (27), Espoo: Tuttu ensimmäiseltä kaudelta.
Arttu Nikunlassi (27), Helsinki: Tuttu kolmannelta ja neljänneltä kaudelta.
Niko Koskinen (25), Helsinki: Tuttu ensimmäiseltä kaudelta.
Thor Lundström (25), Turku: Tuttu kolmannelta kaudelta.
Veera Järviö: Joonaksen ex, saapui jaksossa 2. Tuttu neljänneltä kaudelta.
Alexina Kallio: Saapui villinä korttina jaksossa 3.
Waltteri: Roosan ex, saapui jaksossa 4.
Julia Manninen: Artun ex, saapui jaksossa 5. Tuttu kolmannelta kaudelta
Henrik Mykrä: Saapui villinä korttina jaksossa 6. Tuttu ensimmäiseltä ja toiselta kaudelta.
Niina Uusi-Autti: Saapui villinä korttina Tinon kanssa jaksossa 6.
Tino Rantanen: Saapui villinä korttina Niinan kanssa jaksossa 6. Tuttu toiselta ja kolmannelta kaudelta.
Akseli Utriainen: Saapui villinä korttina jaksossa 7.
Tytti Rosenberg, Turku: Axelin ex, saapui jaksossa 8.
Timi Rantala (23), Tampere: Saapui villinä korttina jaksossa 9.
Inkeri ”Inkku” (27): Waltterin ex, saapui jaksossa 10.
Alexis Grigoriou: Inkun ex, saapui jaksossa 11.
Emilia Lahti: Saapui villinä korttina jaksossa 12.
Joonas Jääskeläinen: Emilian ex, saapui jaksossa 13.
Janna: Saapui villinä korttina jaksossa 14.
Merily Kaipiainen: Thorin ex, saapui jaksossa 14.
EPUB

EPUB on sähköisten kirjojen ja muiden julkaisujen tallennukseen käytetty tiedostomuoto, jonka kehitti International Digital Publishing Forum (IDPF). EPUB on avoin tiedostomuoto, joka on tarkoitettu laitteisto- ja ohjelmistoriippumattomaksi. Se on suunniteltu paitsi loppukäyttäjille myytäviä julkaisuja varten, myös sähköisten kirjojen julkaisijoiden sisäiseen käyttöön. EPUBin kehittämistä tehdään World Wide Web Consortiumin alla.
Nykyiseen EPUB 3 -määrittelyyn kuuluu EPUB-tiedoston rakenteen määrittely (EPUB 3.3), EPUB-tiedostojen lukuohjelmien määrittely (EPUB Reading Systems 3.3) ja EPUB-tiedostojen saavutettavuutta koskevat vaatimukset (EPUB Accessibility 1.1).
EPUB 3 -määrittelyyn sisältyvää rakenteen määrittelyä suositellaan käytettäväksi, jos halutaan tehdä saavutettavuusvaatimukset täyttävä sähkökirja. Vuonna 2025 astuu voimaan Euroopan unionin esteettömyysdirektiiviin perustuva lainsäädäntö, joka edellyttää, että kuluttajille tarjotaan saavutettavuusvaatimukset täyttäviä sähkökirjoja.
Historia

Open eBook Publication Structure oli EPUBia edeltävä formaatti ja sitä seurasi EPUB 2 vuonna 2007. Ensimmäinen versio EPUB 3 -määrittelystä julkaistiin vuonna 2011.
EPUB 3.0 -muoto on julkaistu ISOn teknisenä määrittelynä ISO/IEC TS 30135 joulukuussa 2014. EPUB 3.0.1 korjaa joitakin kohtia, joihin ISOn asiantuntijat kiinnittivät huomiota. Nykyistä edeltävä versio määrittelystä on EPUB 3.2. Vuonna 2023 julkaistiin versio EPUB 3.3.
Tiedostomuoto

Kuten WWW-verkkosivut, EPUB on suunniteltu teksteille, joiden rivitys tapahtuu lukuohjelmassa tai -laitteessa käyttötilanteen ja käyttäjän omien mieltymysten mukaisesti, eli toisin kuin esimerkiksi PDF-tiedostoissa, EPUB-tiedostoissa ei voida latoa sivuja tarkasti tiettyyn sivupohjaan. Tämä ei ole useimmiten ongelma kirjallisuudessa, mutta esimerkiksi sarjakuviin EPUB soveltuu heikommin.
EPUB-spesifikaatio koostuu seuraavista osista:
Open Publication Structure (OPS), jossa määritellään sisällön rakenne ja muotoilu
Open Packaging Format (OPF), jossa määritellään tiedoston sisäinen rakenne.
OEBPS Container Format (OCF), jossa määritellyssä muodossa kaikki osatiedostot yhdistetään yhdeksi .epub-tiedostoksi.
EPUB-tiedostoissa varsinainen tekstisisältö on tallennettu joko XHTML- tai DTBook-muodossa. Muotoiluohjeet on tallennettu CSS-muodossa. Kaikkia WWW-selaimissa tuettuja XHTML:n ja CSS:n ominaisuuksia ei tueta EPUB-tiedostoissa, osittain tietoturvasyistä ja osittain spesifikaation yksinkertaistamiseksi. Tiedoston rakennekuvaus ja metatieto tallennetaan XML-muodossa. Spesifikaatio sallii kuvien tallentamisen GIF-, PNG-, JPEG- ja SVG-muodossa. Kaikki osatiedostot tallennetaan ZIP-tiedostoksi.
EPUB-tiedostot eivät sinällään määrittele mitään kopiosuojaustekniikoita. Eräät EPUB-lukuohjelmistot ja laitteistot toteuttavat omat kopiosuojausmenetelmänsä EPUB-standardin lisäksi, mutta näitä suojattuja EPUB-tiedostoja voi käsitellä vain kyseisissä ohjelmissa tai laitteissa.
Lukeminen

EPUB-tiedoston voi avata ja lukea tietokone- ja mobiilisovelluksilla. Monet sähkökirjojen lukulaitteet tukevat EPUB-tiedostomuotoa.
Lukeminen > Tietokoneohjelmistot

Tiedostomuotoa voi lukea erilaisilla ohjelmistoilla tietokoneella. Vapaasti saatavia ohjelmia ovat muun muassa
Calibre (Linux, MacOS ja Windows)
Thorium Reader (Linux, MacOS ja Windows)
Okular (Linux ja Windows)
Adobe Digital Editions (MacOS ja Windows)
Sumatra PDF (Windows).
Lukeminen > Mobiilisovellukset

Tiedostomuotoa voi lukea mobiilisovelluksissa. Vapaasti saatavilla sovelluksia ovat muun muassa
Adobe Digital Edition (Android ja iOS)
Calibre (Android ja iOS)
Dolphin EasyReader (Android ja iOS)
Google Play Kirjat (Android)
Apple Books (iOS)
Colibrio (Android).
Lukeminen > Lukulaitteet

Tiedostomuotoa voi lukea sähkökirjojen lukemiseen tarkoitetuilla lukulaitteilla. Joitain tuotemerkkejä, joiden lukulaitteet tukevat EPUB-tiedostomuotoa
Kindle
Kobo
Pocketbook.
Tuottaminen ja muokkaaminen

Koska EPUB-tiedosto koostuu HTML-tiedostoista ja muista tekstiin perustuvista tiedostoista, niin sen sisältöä voi muokata yksinkertaisillakin teksti- tai koodieditoreilla.
EPUB-tiedoston voi tehdä ja muokata sen rakennetta paremmin ohjelmistoilla
Calibre
Sigil
Oxygen XML Editor.
Adoben InDesign-ohjelmisto on taittamisessa käytetty ohjelmisto. Sillä voi tuottaa EPUB-kirjan. Sillä ei voi kuitenkaan muokata EPUB-tiedoston koodia suoraan.
Aiheesta muualla

EPUB 3 Overview - International Digital Publishing Forum
EPUB 3 Community Group
ISO - EPUB
Repository for EPUB 3 Revisions in W3C (englanniksi)
Anita Ward

Anita Ward vuonna 2015.
Anita Ward (s. 20. joulukuuta 1956 Memphis, Tennessee, Yhdysvallat) on afroamerikkalainen poplaulaja.
Ward nousi vuonna 1979 kansainväliseksi listaykköseksi singlellä "Ring My Bell", joka Suomessa tunnetaan myös Vicky Rostin käännösversiona "Soita kelloain". Ward jäi käytännössä yhden hitin ihmeeksi; toinen, huomattavasti vähäisempi menestys tuli singlellä "Don't Drop My Love" (U.S. Pop #87). Tästä huolimatta Ward on jatkanut esiintymisiään 2000-luvulle.
Anna-Lena Friedsam

| Anna-Lena Friedsam |
| --- | --- |

Henkilötiedot
Syntynyt: 1. helmikuuta 1994 (ikä 30)
Kansalaisuus:   Saksa
Tennispelaaja
Pituus:  174 cm
Paino:  68 kg
Kätisyys:  oikea
Ammattilaisena:  2011–
Palkintorahat:  2 479 148 USD
Kaksinpeli
Paras sijoitus:  48. (23.5.2016)
Voitot/tappiot:  335–224
Grand Slam -turnauksissa
Australian avoimet:  4. kierros (2016)
Ranskan avoimet:  2. kierros (2015)
Wimbledon:  3. kierros (2016)
Yhdysvaltain avoimet:  1. kierros (2015, 2016)
Nelinpeli
Paras sijoitus:  185. (23.5.2016)
Voitot/tappiot:  105–91
Aiheesta muualla
ITF
WTA
Anna-Lena Friedsam (s. 1. helmikuuta 1994 Neuwied) on saksalainen tennispelaaja. Parhaimmillaan hän on ollut kaksinpelissä WTA-listan sijalla 48 toukokuussa 2016. Hän on voittanut urallaan 12 ITF-turnausta kaksinpelissä ja kolme ITF-turnausta nelinpelissä. Marraskuussa 2013 Friedsam selviytyi loppuotteluun Taipein turnauksen nelinpelissä Alison Van Uytvanckin kanssa. He kuitenkin hävisivät sen Caroline Garcialle sekä Jaroslava Švedovalle.
Friedsam pelasi Grand Slam -turnauksen pääsarjassa ensimmäisen kerran Ranskan avoimissa 2014.
Aiheesta muualla

Wikimedia Commonsissa on kuvia tai muita tiedostoja aiheesta .
Anna-Lena Friedsam WTA:n sivuilla (englanniksi)
Anna-Lena Friedsam ITF:n sivuilla (englanniksi)
Antonio García

| Antonio García |
| --- | --- |
 Antonio García vuonna 2009
Henkilötiedot
Koko nimi:  Antonio García Navarro
Syntynyt: 5. kesäkuuta 1980 (ikä 44) Madrid
Kansalaisuus:   Espanja
Formula E -ura
Auton numero:  88
Nykyinen talli:  NEXTEV TCR (2014, 2015)
Kilpailuja:  2
Maailmanmestaruuksia:  0
Pisteitä:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen ePrix:  Uruguayn ePrix 2014
Viimeisin kausi:  2014–15
Viimeisin sijoitus:  28. (0p)
Aiheesta muualla
www.antoniogarcia.com
Antonio García Navarro (s. 5. kesäkuuta 1980 Madrid) on espanjalainen autourheilija.
Ura

García on osallistunut yhdeksän kertaa peräkkäin Le Mansin 24 tunnin ajoon vuosina 2006-2014. Hänen paras sijoituksensa yleiskilpailussa on vuoden 2006 yhdeksäs sija. Oman luokkansa García on voittanut kolmesti, vuonna 2008 GT1-luokan David Brabhamin ja Darren Turnerin kanssa, vuonna 2009 niin ikään GT1-luokan Johnny O'Connellin ja Jan Magnussenin kanssa. Viimeisen voitto hänellä on vuodelta 2011 GTE Pro-luokasta Olivier Berettan ja Tommy Milnerin kanssa.
Formula E

Vuonna 2014 García valittiin Formula E -talli China Racingin kilpakuljettajaksi kolmanteen Uruguayn kilpailuun. Tätä ennen hän toimi tallin testikuljettajana. García teki paluun sarjaan Venäjän kilpailussa.
Formula E > Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | NEXTEV TCR | BEI   | PUT   | PDE 11 | BNA   | MIA   | LBH   | MON   | BER   | MOS 19 | LON   | LON   | 0 | 28. |
*  Kausi käynnissä.
Käännös suomeksi
Arnäsvall

Arnäsin kirkko
Arnäsvall on Örnsköldsvikin kunnassa, Ruotsissa sijaitseva taajama. Vuonna 2010 siellä oli 341 asukasta.
Arnäsin kirkko sijaitsee Arnäsvallissa.